**Slovenská spoločnosť klinickej farmakológie, o. z. SLS Informačný list 2/2013**

Apríl 2013

Vážení priatelia, milé kolegyne, kolegovia,

pri príležitosti rozosielania pozvánky na tradičnú jarnú akciu našej spoločnosti a UFKEF LF SZU *Workshop – „Aktuality SKP: Klinické skúšanie liekov v SR 2013“* Vás chcem srdečne pozdraviť a pozvať na aktívnu účasť na akciách našej spoločnosti – i na aktivitách v prospech nášho odboru, slovenskej medicíny – a predovšetkým našich pacientov.

Pripájam aktualizované informácie.

1. **Akcie našej spoločnosti v roku 2013** (srdečne pozývame!):

* ***Workshop – „Aktuality SKP - Klinické skúšanie liekov v SR 2013“****, Bratislava, MZ SR,* **22.5.2013** (nový termín!), rámcový program a prihláška v prílohe (prosíme odoslať do 10. mája 2013)*.*
* ***6.* *česko-slovenská konferencia klinickej farmakológie****,* koná sa zároveň ako ***22. konferencia klinickej farmakológie*** (výročný kongres SSKF), a to v novom termíne **24.-26.10.2013**.

Po dlhšom čase sa náš kongres koná v atraktívnom prostredí mimo Bratislavy, v hoteli Sorea Trigan Baník na Štrbskom Plese (Vysoké Tatry). Dúfame, že túto zmenu privítate a podporíte Vašou hojnou účasťou! Prosím, už teraz plánujte vhodné vedecko-odborné príspevky, ktoré by ste mohli na konferencii prezentovať. Spolu s českými priateľmi z našej sesterskej spoločnosti a viacerými spolupracujúcimi odbornými inštitúciami/organizáciami chceme pripraviť výnimočné podujatie.

Rámcový odborný program, formuláre prihlášok/abstraktov budú k dispozícii v prvej polovici mája, ako zvyčajne, aj na internetovej stránke našej spoločnosti.

* ***TK UFKEF LF SZU – Správna klinická prax II***, 6.-7.6.2013, Bratislava, SZU (Limbová 12 – 14), prihlášky ako zvyčajne cestou Študijného oddelenia LF SZU v Bratislave ([www.szu.sk](http://www.szu.sk)).

Po ukončení kurzu sa koná certifikačná skúška na ukončenie akreditovaného programu štúdia Certifikovanej pracovnej činnosti Klinické skúšanie liekov (absolvujú len študujúci riadne zaradení na štúdium CPČ, ktorí spĺňajú príslušné požiadavky).

1. **Európsky kongres klinickej farmakológie 2013**

* **11th EACPT Congress 2013**, Geneva, Switzerland, **August 28 - 31, 2013. Dôležité dátumy:**  
  Early Bird Deadline - April 30th 2013, Late registration Deadline - August 21st 2013, Abstract submission Deadline - April 8th 2013, Deadline to Register for Congress - June 30th 2013. Podrobnosti na internetovej adrese <http://www.eacpt2013.org/>

Ide o už tradičné, vysoko kvalitné medzinárodné podujatie odboru KF (naša spoločnosť bola v roku 1995 jednou zo spoluzakladajúcich spoločností EACPT na jej kongrese v Paríži), účasť vrelo odporúčame.

1. **Internetová stránka SSKF –** ***www.klinickafarmakologia.sk***: prosíme o Vaše častejšie návštevy, pripomienky, vhodné príspevky a informácie, ktoré by sme mohli na našej stránke uverejniť.

Teším sa na ďalšie osobné stretnutia a na Vašu aktívnu spoluprácu a účasť pri odborných akciách a rozličných aktivitách našej spoločnosti i odboru.

So srdečným pozdravom – Prof. MUDr. Jozef Glasa, CSc., PhD., prezident SSKF SLS